झंडे की रस्म के साथ ताला बाबा बुरहान का 769 वां उर्स मुबारक शुरू
धौला| तालास्थित हजरत बाबा शेख बुरहानुद्दीन चिश्ती रहमतुल्ला अलेह ताला शरीफ का 769 वां उर्स मुबारक प्रोग्राम सोमवार को बाबा के झंडे की रस्म के साथ शुरू हुआ। दरगाह शरीफ में देश प्रदेश से आये जायरीनों ने बाबा की चौखट पर हाजरी देने पहुंचे। उर्स मुबारक प्रोग्राम में 28 दिसम्बर को शाम 8 बजे बाद महफिल मिलाद शरीफ नात शरीफ रात नौ बजे महफिल कव्वाली जो 29 दिसम्बर मंगलवार सुबह 4 बजे तक होगी। मंगलवार को सुबह बाबा का तबर्रुक बांटा जाएगा नौ बजे कुल की रस्म के साथ उर्स मुबारक का समापन होगा। सामूहिक लंगर का प्रोग्राम दूरदराज से आने वाले जायरीनों के लिए किया गया। दरगाह कमेटी के खादिमान सहित पंचायत सरपंच अन्नु खां शेख उर्स के मौके पर जायरीनों की बिजली, पानी, यातायात पुलिस प्रशासन के माकूल प्रबंधन के साथ मौजूद थे।
रैगरसमाज के सामूहिक विवाह सम्मेलन को लेकर जनसंपर्क
शाहपुरा| श्रीनाथआश्रम वेलफेयर सोसायटी मनोहरपुर के तत्वावधान में 13 मार्च फाल्गुन पंचमी को हरमाड़ा घाटी अंबेडकर सीकर रोड पर आयोजित होने वाले रैगर समाज के 11वें सामूहिक विवाह सम्मेलन की तैयारियों को आयोजक प्रभुनाथ महाराज ने उपखंड के कई गांवों में जन संपर्क किया। संपर्क के दौरान नाथ महाराज ने बताया कि विवाह सम्मेलन को लेकर वर वधू का पंजीयन शुल्क 21 फरवरी 2016 तक जमा करवा होगा। इसके तहत 551- 551 रखा गया हैं। विवाह शुल्क 7551-7551 रखा गया हैं। उन्होंने कार्यकर्ताओं के साथ बिदारा, राजपुरा, मनोहरपुर, शेरपुरा, नयाबास, धानोता, धवली, म्हारखुर्द, करीरी, बिलांदरपुर, जोधपुरा, हनूतपुरा, देवन, साईवाड़, बाड़ीजोड़ी, नाथावाला, लाखनी सहित कई गांवों में जन संपर्क कर विवाह सम्मेलन को सफल बनाने की अपील की।
भागवतके समापन पर भंडारा
चंदवाजी|अचरोलकस्बे की बावड़ी की ढाणी न्यू बस स्टैंड के सिंगोदिया भवन में चल रही सात दिवसीय श्रीमद् भागवत सप्ताह ज्ञानयज्ञ के समापन के बाद सेामवार को भंडारे का अायोजन हुआ। बाबूलाल, मुकेश, बल्लूराम सिंगोदिया ने बताया कि इस मौके पर जमवारामगढ़ के पूर्व विधायक रामचंद्र सराधना के पहुंचने पर लोगों ने माल्यार्पण कर स्वागत किया।
कृष्णसुदामा की मित्रता के सुनाए प्रसंग
शाहपुरा|शहरकी श्याम धर्मशाला में चल रही भागवत कथा में सोमवार को कथा वाचक पं.शिवानंद जी महाराज ने भगवान श्रीकृष्ण-सुदामा की मित्रता का प्रसंग सुनाते हुए कहा कि भगवान श्रीकृष्ण ने सुदामा भक्त को अपना मित्रता का फल अभय प्रदान किया ये फल सुदामा की प|ी सुशीला की कृपा से प्राप्त हुआ इसलिए प्रत्येक पुरुष को प|ी द्वारा कही गई ज्ञान रूपी बात को मानना चाहिए। उन्होंने कहा कि ईश्वर की सेवा का फल कहीं भी व्यर्थ नहीं जाता और ये ही स्वरूप भगवत स्वरूप है। इस अवसर पर 56 भोग की झांकी सजाई गई। आखिरी में श्रद्धालुओं ने प्रभु की आरती उतारी।
साधारणसभा की बैठक कल
शाहपुरा|पंचायतसमिति सभागार में 30 दिसबंर बुधवार सुबह 11 बजे से प्रधान नंदलाल गोठवाल की अध्यक्षता में साधारण सभा की बैठक होगी। पीओ राजेश शर्मा ने बताया कि साधारण सभा में सभी 33 ग्राम पंचायतों के सरपंच, पंसस एवं जिला पार्षद मौजूद रहेंगे।
पशुचिकिल्सालय खोलने की मांग
हिरनोदा|पंचायतसमिति सदस्य सुष्मिता सैन के नेतृत्व में सोमवार को कन्हैयालाल कुमावत, ठा. महेंद्रसिंह खंगारोत, रतनलाल, वार्डपंच राजू कारगवाल, मनोज शर्मा, हीरालाल, रामनारायण, मनोहर सैन ने विधायक निर्मल कुमावत को ज्ञापन देकर ग्राम हिरनोदा में पशु चिकित्सालय खोलने की मांग की है। ज्ञापन में बताया है कि आसपास के क्षेत्र में पशु चिकित्सालय नहीं होने के कारण पशुपालकों को फुलेरा या भंदेबालाजी जाना पड़ता है। इसमें दवाइयों से ज्यादा पशुओं को ले जाने लाने में खर्चा हो जाता है। ग्रामीणों ने ज्ञापन में बताया कि निजी डॉक्टरों से इलाज कराना भी महंगा साबित हो रहा है। ग्राम में सैकड़ों की संख्या में लोगों के पास पशुधन है। इससे उनकाे रोजगार मिला हुआ है। विधायक निर्मल कुमावत ने शीघ्र ही समस्याओं का समाधान करने का आश्वासन दिया। साथ ही इस संबंध में आलाधिकारियों से मिलने का भी वायदा किया।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva